open-index/open-wikipedia-markdown huggingface dataset:
Ignacy Jan Paderewski

**Ignacy Jan Paderewski** (* 18. november 1860, Kurylovka, cárske Rusko, dnes Ukrajina – † 29. jún 1941, New York, USA) bol známy poľský klavirista, hudobný skladateľ a politik.

## Životopis
Medzi rokmi 1872 – 1878 študoval na konzervatóriu vo Varšave. Prvý väčší úspech ako klavirista dosiahol v roku 1887. Veľkým úspechom sa skončilo jeho prvé turné po Spojených štátoch v rokoch 1891 – 1892. Hneď po tom sa usadil v USA.

Počas prvej svetovej vojny podporil, vďaka jeho dobrým politickým kontaktom, snahy po obnove suverenity Poľska, a zastupoval poľský národný výbor (Polski Komitet Narodowy) medzi rokmi 1917 – 1919 v USA. 1919 bol premiérom a ministrom zahraničných vecí Poľska. Spoločne s Romanom Dmowskim viedol poľskú delegáciu na mierovej konferencii v Paríži a podpísali v mene Poľska Versaillskú zmluvu.

V decembri 1919 však rezignoval a stal sa poľským vyslancom pri Společnosti národov v Ženeve. Roku 1922 odišiel z politiky a venoval sa opäť koncertovaniu v USA, čoskoro sa však presťaoval do Švajčiarska, do obce Morges pri Lausanne. Patril medzi aktívnych odporcov Pilsudského prevratu v roku 1926.
Po obsadení Poľska v roku 1939 sa stal predsedom Poľskej národnej rady v Londýne. Ešte vo svojich 80 rokoch opäť koncertoval v USA, aby pre poľský zahraničný odboj získaval prostriedky. Po jednom z koncertov sa mu urobilo nevoľno a onedlho zomrel. Bol pochovaný na Arlington National Cemetery vo Washingtone a v roku 1992 boli jeho ostatky prevezené do Varšavy, kde je pochovaný v katedrále sv. Jána.

## Pocty
Po Paderewskom je pomenovaná hudobná akadémia v Poznani, niekoľko nadácií v USA, rad ulíc v rôznych poľských mestách   letisko v Bydgoszczi. Už v roku 1925 bol vyznamenaný Radom britského impéria, ďalej francúzskym Radom čestnej légie, poľskými radmi Bielej orlice a Virtuti militari, radom čestných doktorátov v Poľsku i v USA a stal sa čestným občanom Varšavy.

## Iné projekty

## Externé odkazy
* Fundacja Kultury im. Ignacego Jana Paderewskiego 
* Paderewski Music Society in Los Angeles 
* The Paderewski Association
* J.I. Paderewski International Piano Competition

Kategória:Poľskí hudobní skladatelia
Kategória:Poľskí klaviristi
Kategória:Poľskí politici
Kategória:Predsedovia vlády Poľska
Kategória:Osobnosti na poľských bankovkách
Kategória:Osobnosti na poľských poštových známkach
Kategória:Osobnosti na poštových známkach USA
Kategória:Členovia Académie des beaux-arts
Martin Frank

**Martin Frank** (* 12. november 1968, Humenné) je bývalý slovenský hokejový útočník.

## Klubový hokej
Je známy najmä z pôsobenia v Poprade, kde hrával v rámci česko-slovenskej ligy aj slovenskej extraligy. Najviac sa mu darilo v sezóne 1996/97, keď dosiahol 26 gólov. V sezóne 1998/99 hrával vo francúzskej Ligue Magnus za HC Caen, ďalšie dva roky v tretej najvyššej nemeckej súťaži - Oberlige. V sezóne 2006/07 pôsobil v prvoligovom klube MHK SkiPark Kežmarok, v základnej časti zaznamenal v 41 zápasoch 46 bodov, mužstvu pomohol vybojovať premiérovú účasť v extralige. Hráčom Kežmarku bol i v ročníku 2007/08, následne ukončil aktívnu kariéru.

### Klubová štatistika

## Reprezentácia
1. apríla 2008 ho tréner Ján Šterbák nominoval na dva prípravné zápasy s Fínskom. Spolu v slovenskej reprezentácii odohral **3** zápasy, strelil **1** gól.

## Referencie

## Externé odkazy
* 

Kategória:Žijúci ľudia
Kategória:Slovenskí hokejisti
Kategória:Slovenskí hokejoví útočníci
Kategória:Hráči Dukly Trenčín
Kategória:Hráči HK Poprad
Kategória:Hráči MHK Kežmarok
Kategória:Hráči HC Caen
Kategória:Osobnosti z Humenného
Biela Orava (rieka)

**Biela Orava** je rieka na severnom Slovensku, na hornej Orave, na území okresu Námestovo. Je to jedna z dvoch zdrojníc rieky Oravy (druhou je Čierna Orava v Poľsku). Konvenčne je považovaná za horný tok Oravy, má dĺžku  a prietok /s v Lokci. 

## Opis toku
Pramení v Oravskej Magure, v podcelku Paráč, pod vrchom Paráč () v nadmorskej výške približne  

Najprv tečie na severozápad, zľava priberá Brveník, pri horárni Flajšová sa stáča na sever, tečie okrajom Kysuckej vrchoviny a sprava priberá Novú rieku. Ďalej vteká do intravilánu obce Oravská Lesná (a zároveň aj do Podbeskydskej vrchoviny) a smeruje na severovýchod. Tu zľava najprv priberá Katrenčíkovský potok (), za Oravskou Lesnou tečie veľkým oblúkom, priberá najprv z pravej strany Zimnú vodu a potom z ľavej strany Juríkov potok. Nasleduje zľava Požehovka a vteká na územie obce Zákamenné.

Na území obce Zákamenné priberá ľavostrannú Zásihlianku. Ďalej preteká obcou Lomná, priberá Lomnicu sprava, cez Krušetnicu, kde z ľavej strany priberá Klinianku, neskôr Mútňanku () a pri obci Breza Kýčeru. Následne vytvára meander, veľkým oblúkom tečie popri Lokci a priberá významný prítok Hruštínka. 

Potom už tečie viac-menej severovýchodným smerom, okrajom Oravskej kotliny, kde priberá prítoky: Nevolajku pri Ťapešove sprava, Veselianku pri Oravskej Jasenici zľava a Adamku z pravej strany. Ústi do vodnej nádrže Orava južne od Námestova v nadmorskej výške 

## Referencie

Kategória:Rieky na Slovensku
Kategória:Povodie Oravy
Kategória:Vodné toky v okrese Námestovo
Gidra

**Gidra**, známa aj ako **Pleva** alebo **Pajdla**, je pravostranný prítok Dolného Dudváhu. Má dĺžku 

## Prameň
Pramení v Malých Karpatoch pod Baďurkou () v nadmorskej výške cca  

## Opis toku

Tečie prevažne juhovýchodným smerom, najprv okolo rekreačnej osady Biela skala, kde napája malú rovnomennú vodnú nádrž a ďalej preteká Kobylskou dolinou. Za osadou priberá zľava Pajdlu a na konci doliny pri hájovni Horná Píla pravostranný Kamenný potok. Preteká oblasťou s viacerými rekreačnými chatami, ďalej cez obec Píla a vstupuje do Podunajskej pahorkatiny. Na pravom brehu obteká PR Lindava (pôvodné lesné spoločenstvo Podunajskej pahorkatiny a na ľavom brehu PR Alúvium Gidry (močiarne spoločenstvá). Napája vodné nádrže, väčšiu nádrž Budmerice a menšiu nádrž Hájiček. Potom preteká okrajom intravilánu obce Budmerice, kde zľava priberá Štefanovský potok a pokračuje okolo obce Jablonec. Následne začína meandrovať a rozdeľovať koryto (158, ), míňa osadu Jarná a vteká na územie obce Cífer. Tečie cez malý lužný les s malým rybníkom, utvára ostrú kľučku ohnutú k severu a oblúkom preteká okolo archeologickej lokality Pác. Pokračuje okolo Slovenskej Novej Vsi, kde vytvára ďalšiu výraznú kľučku, preteká okrajom lužného lesa a južným okrajom obce Voderady a následne popri obci Pavlice, neďaleko ktorej priberá zľava svoj najvýznamnejší prítok – Ronavu (122, ). Koryto rieky sa viac rozširuje, tečie neďaleko obce Abrahám, južne od nej sa stáča na juh.

## Zaujímavosť

Na pravom brehu boli utvorené tzv. Mačianske presypy (ojedinelé pieskové presypy Podunajskej roviny) a pri obci Malá Mača sa spája s vodami (Dolného) Dudváhu.

## Referencie

Kategória:Rieky na Slovensku
Kategória:Vodné toky v Malých Karpatoch
Kategória:Povodie Malého Dunaja
Kategória:Vodné toky v okrese Galanta
Kategória:Vodné toky v okrese Pezinok
Gortva (rieka)

**Gortva** je rieka v dolnom Gemeri a je pravostranným prítokom Rimavy na juhu stredného Slovenska. Preteká územím okresu Rimavská Sobota v dĺžke , je tokom V. rádu. 

Pramení v Cerovej vrchovine v nadmorskej výške okolo , priamo na hraniciach s Maďarskom, v blízkosti maďarskej obce Rónabánya. 

Najprv tečie na sever a vytvára štátnu hranicu v dĺžke asi , potom sa stáča na východ, napája vodnú nádrž Tachty a vteká pomedzi obce Tachty a Večelkov do Baštianskej kotliny. Sprava priberá Večelkovský potok a popri obci Studená sa stáča na severovýchod, zľava priberá Čomovský potok a hlavné koryto sa rozdeľuje na dve ramená, ktoré na krátkom úseku tečú súbežne. 

Ďalej Gortva priberá ľavostranný Veľký potok a rieka tečie krátko na sever, sprava sa oddeľuje rameno, ktoré tečie výrazným oblúkom vypnutým na východ a boli na ňom vybudované dve vodné nádrže – Petrovce a Dubno. Ďalej preteká cez obec Gemerský Jablonec, stáča sa najprv na západ, priberá druhé rameno sprava a pri osade Šťavica sa opäť stáča na sever a vteká do Hajnáčskej vrchoviny. 

Pokračuje cez obec Hajnáčka a stáča sa na severovýchod, vzápätí opäť na sever, zľava priberá Močaristý potok, preteká okrajom obce Blhovce, následne priberá zľava Pásový potok a Čierny potok a mení smer toku na východ. Z ľavej strany priberá Ostrý potok a preteká cez Hodejov a vstupuje do Rimavskej kotliny. 

Tu tečie cez obec Gortva, sprava priberá Potôčik a v priestore medzi obcami Jesenské a Širkovce sa vlieva v nadmorskej výške okolo  do Rimavy.

## Referencie

## Iné projekty

Kategória:Rieky na Slovensku
Kategória:Povodie Rimavy
Kategória:Vodné toky v okrese Rimavská Sobota
Boris Flamík

**Boris Flamík** (* 27. jún 1980, Skalica) je bývalý slovenský hokejový obranca.

## Klubový hokej
S hokejom začínal v klube HK 36 Skalica, kde odohral šesť extraligových sezón. V januári 2007 bol poslaný na hosťovanie do českého prvoligového klubu HC Hradec Králové. V sezóne 2007/08 hral v druhej nemeckej bundeslige za ETC Crimmitschau. Od augusta 2008 bol na skúške v klube nováčika českej extraligy BK Mladá Boleslav, odohral jedno ligové stretnutie. Potom pôsobil v prvoligovom mužstve SK Horácka Slavia Třebíč, 31. decembra 2008 s ním vedenie rozviazalo zmluvu. Následne prestúpil do mužstva Lausitzer Füchse v druhej nemeckej bundeslige. 

Ďalšie dve sezóny hral za HC Hodonín (2. ČHL). V ročníku  2011/12 odohral 8 zápasov za MHC Martin, potom prestúpil do 1. EV Weiden vo štvrtej nemeckej lige. Klubu pomohol k postupu do tretej najvyššej súťaže a predĺžil zmluvu o ďalší rok. Jeho spoluhráčom bol ďalší slovenský hokejista Dušan Andrašovský. Po skončení sezóny sa s vedením nedohodol na finančných podmienkach.  V ročníku 2013/14 hral opäť 4. nemeckú ligu v klube EHC Stiftland Mitterteich. 

### Klubová štatistika

## Reprezentácia
V slovenskej reprezentácii odohral **4** zápasy, neskóroval.

*(štatistické údaje v článku sú z [[8. jún]]a [[2014]])*

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HK Skalica
Kategória:Hráči HK Hradec Králové
Kategória:Hráči MHC Martin
Kategória:Hráči BK Mladá Boleslav
Kategória:Osobnosti zo Skalice
Rozpoznávanie reči

**Rozpoznávanie reči** (príslušné zariadenie sa volá **rozpoznávač reči**) je rozpoznávanie viet, slov, foném, slabík či znakov v akustickom signále, ktorý obsahuje artikulovanú reč, prostredníctvom nejakého zariadenia.

Týmto zariadením je spravidla počítač, vybavený zdrojom zvukového vstupu, ako je mikrofón. Účelom rozpoznávania reči môže byť napríklad zaznamenávanie alebo ide o alternatívnu metódu interakcie s počítačom.

## Zdroje

Kategória:Interakcia človeka s počítačom
Kategória:Jazykoveda
Klenovská Rimava

**Klenovská Rimava** je riečka v  Malohonte, v severozápadnej časti okresu Rimavská Sobota. Je významným pravostranným prítokom Rimavy a má dĺžku . 

Pramení vo Veporských vrchoch, v podcelku Balocké vrchy, pod vrchom Báňova () v nadmorskej výške približne 

V pramennej oblasti priberá viaceré kratšie prítoky a tečie južným smerom, priberá najprv zľava Tepličné, neskôr sprava Mazúrku a Temničný potok a vstupuje do Stolických vrchov, do podcelku Klenovské vrchy. Tu priberá ľavostranné prítoky, Borový potok a Pavlov potok, a následne najvodnatejší prítok – Veporský potok sprava pri osade Ráztočné. Stáča sa na juhovýchod a vteká do vodnej nádrže Klenovec, do ktorej zľava ústi Čerešňový potok. Pod priehradným múrom preteká obcou Klenovec, neskôr osadou Maša a severným okrajom mesta Hnúšťa. Na katastrálnom území mesta, v Rimavskom podolí, sa v nadmorskej výške cca  vlieva do Rimavy.

## Referencie

Kategória:Rieky na Slovensku
Kategória:Povodie Rimavy
Kategória:Vodné toky v okrese Rimavská Sobota
Hučava (prítok Zolnej)

**Hučava** je rieka na strednom Slovensku, na Hornom Pohroní. Je to ľavostranný prítok Zolnej, má dĺžku  a je tokom V. rádu.

Pramení v sopečnom pohorí Poľana, v podcelku Vysoká Poľana, priamo pod hlavným hrebeňom, na severnom úpätí vrchu Poľana (), v nadmorskej výške cca 

Zo svojej pramennej oblasti tečie najprv na severozápad, neskôr sa stáča na západ. Pri horárni Sihla priberá významnejší pravostranný prítok spod sedla Jasenová () a vytvára Hrochoťskú dolinu. Sprava potom priberá vejár prítokov z oblasti Majerovej a zľava spod Prednej Poľany (). Na krátkom úseku mení smer toku na juh, preteká osadou Kyslinky a ďalej opäť tečie západným smerom. Následne tečie strednou časťou Hrochoťskej doliny s niekoľkými pozoruhodnými prírodnými útvarmi v okolí osady Bátová (Jánošíkova skala, Bátovský balvan) a podstatnejšie rozširuje svoje koryto. Neskôr priberá prítok z Beňovej doliny sprava a Hučava zároveň vstupuje do podcelku Detvianske predhorie. 

V blízkosti obce Hrochoť sa rieka začína postupne stáčať veľkým oblúkom na juh a vstupuje do Zvolenskej kotliny, podcelku Slatinská kotlina. Mení smer toku na juhozápad a vteká na územie obce Očová, kde najprv priberá pravostranný prítok z oblasti Hlbokej a vzápätí sa rieka rozvetvuje. Vedľajšie rameno sa na pravom brehu hlavného koryta následne rozvetvuje na ďalšie dve ramená (severné sa nazýva Očovka). Zľava sa tiež oddeľuje rameno, nazvané Slatinský potok, ktorý odteká na juh a tiež ústi do Slatiny a tak dochádza k javu bifurkácie. Vzápätí sa k hlavnému korytu opätovne pripája jedna vetva rozvetveného vedľajšieho ramena (všetky tri ramená pretekajú Očovou rovnobežne) a Hučava začína výrazne meandrovať. Po pripojení druhej vetvy vedľajšieho ramena (už mimo územia obce) sa meandrovanie zintenzívňuje. 

Juhozápadne od zvolenskej mestskej časti Zolná ústi v nadmorskej výške cca  do Zolnej.

Na ramene Hučavy v Očovej bola v roku 2012 postavená podľa slovenského patentu turbína, ktorá má demonštrovať tradičné využitie vody. Turbína má výkon 9 kW pri účinnosti 86%. Na jej mieste stál predtým mlyn.

## Referencie

## Iné projekty

Kategória:Rieky na Slovensku
Kategória:Povodie Slatiny
Kategória:Vodné toky v okrese Banská Bystrica
Kategória:Vodné toky v okrese Zvolen
Florence Nightingalová

**Florence Nightingalová** (; * 12. máj 1820, Florencia, Taliansko – † 13. august 1910, Londýn, Spojené kráľovstvo) bola anglická ošetrovateľka šľachtického pôvodu, autorka odbornej literatúry a priekopníčka lekárskej štatistiky. Založila prvú školu pre ošetrovateľky na svete.

Trpela chronickým únavovým syndrómom.

## Referencie

## Iné projekty

Kategória:Britskí pedagógovia
Kategória:Zdravotné sestry
Kategória:Osobnosti na britských bankovkách
Kategória:Osobnosti na austrálskych poštových známkach
Kategória:Osobnosti na čínskych poštových známkach
Kategória:Osobnosti na nemeckých poštových známkach
Kategória:Osobnosti z Florencie
Kategória:Nositelia Radu za zásluhy (Spojené kráľovstvo)
Letné olympijské hry

thumb|Miesta konania všetkých letných olympijských hier.

**Letné olympijské hry** sú súťaže v športových odvetviach, ktoré nevyžadujú sneh alebo ľad. Kým neboli zriadené zimné olympijské hry, na niektorých olympijských hrách sa súťažilo i v zimných športoch.  

## Prehľad
Letné olympijské hry sa konajú v rokoch deliteľných štyrmi.

Zoznam letných olympijský hier s rokmi, miestami a štátmi v ktorých sa konali:

 jazdecké disciplíny

## Referencie


Kategória:Olympijské hry
Krtíš

**Krtíš** je potok na juhu stredného Slovenska, na území okresov Zvolen a Veľký Krtíš. Je to pravostranný prítok Ipľa, má dĺžku  a odvodňuje územie veľké .

Pramení v Krupinskej planine pod Vrsáčom () v nadmorskej výške okolo  Tečie na juh územím VVP Lešť, napája malú vodnú nádrž a opúšťa VVP Lešť. Po výtoku z nádrže sa koryto rieky rozširuje a vteká do úzkeho údolia, kde sa esovito stáča a pokračuje juhovýchodným smerom. Neskôr sa dolina značne rozširuje, pred osadou Dolina sa opäť prudko stáča a tečie juhozápadným smerom, okrajom Modrého Kameňa, kde priberá svoj prvý významnejší prítok, ľavostrannú Riečku a koryto sa stáča viac k juhu. Ďalej preteká cez Veľký Krtíš a na krátkom úseku tečie opäť na juhovýchod, pri obci Malý Krtíš priberá zľava Medokýšny potok a tečie na juh popri Novej Vsi a Sklabinej. Tu priberá svoj najvodnatejší prítok, pravostranný Plachtinský potok (). Preteká rovinatým územím Ipeľskej kotliny s početnými vývermi minerálnych vôd, sprava priberá Zajský potok neďaleko osady Peserany. Veľkým oblúkom obteká z východu obce Želovce a Záhorce a v ich katastroch priberá zľava najprv Želovský potok a potom Záhorský potok. Stáča sa na juhozápad a neďaleko obce Slovenské Ďarmoty ústi do Ipľa.

## Referencie

Kategória:Rieky na Slovensku
Kategória:Povodie Ipľa
Kategória:Vodné toky v okrese Veľký Krtíš
Kategória:Vodné toky v okrese Zvolen
Krupinica

**Krupinica** je rieka na juhu stredného Slovenska, preteká územím okresov Zvolen, Krupina a Levice. Je to významný pravostranný prítok Ipľa, má dĺžku , priemerný prietok /s (pri obci Plášťovce) a plochu povodia . Je tokom III. rádu a priemerná lesnatosť povodia je 30%.

## Prameň
Pramení v pohorí Javorie na západnom úpätí vrchu Veľký Lysec (), pri osade Podlysec na katastrálnom území Zaježová (v súčasnosti časť obce Pliešovce), v nadmorskej výške cca 

## Opis toku
Najprv tečie juhozápadným smerom cez osady Dolinky a Zaježová, zľava priberá Rimánsky jarok a po  vstupuje do Pliešovskej kotliny. Tu vytvára oblúk, z ľavej strany priberá Klinkovicu, tečie územím medzi obcami Pliešovce a Bzovská Lehôtka ďalej na západ. Prudko sa stáča na juh, sprava priberá Babinský potok, prerezáva výbežok Štiavnických vrchov, pričom vytvára kaňonovitú dolinu, priberá zľava Mäsiarsky potok a ďalej tečie v Krupinskej planine. Tu najprv priberá Vajsov z pravej strany, preteká Krupinou a južne od mesta priberá najprv sprava Bebravu a následne zľava Briač. Pri osade Devičiansky mlyn začína meandrovať, zľava priberá Jalšovík (), postupne sa stáča na juhozápad a ďalej meandruje. Posledný veľký meander vytvorila rieka pri obci Medovarce. Dolina sa postupne rozširuje, Krupinica preteká obcou Rykynčice, z ľavej strany priberá Vlčinský potok a neskôr najväčší prítok Litavu pri Plášťovciach. Napokon vstupuje do Ipeľskej pahorkatiny, preteká okrajom obcí Horné Turovce a Veľké Turovce () a západne od mesta Šahy ústi v nadmorskej výške  do Ipľa.

## Povodie Krupinice podľa prítokov (v smere toku)
Krupinica (P – pravostranný prítok, Ľ – ľavostranný prítok)
*Rimánsky jarok Ľ
*Klinkovica Ľ
**Kamenný potok P
**Čubrinová P
*Babinský potok P
**Suchý potok P
***Hrabovka Ľ
*Mäsiarsky potok Ľ
*Vajsov P
*Kltipoch P
*Kňazov jarok Ľ
*Bebrava P
*Briač Ľ
*Benčatka P
*Devičiansky potok P
*Jalšovík Ľ
**Čekovský potok P
*Ďapúch Ľ
*Vlčinský potok Ľ
*Litava Ľ
**Litavica Ľ
**Rieka Ľ
**Malá Litava Ľ
***Bukovinský potok P
**Hlboký jarok Ľ
**Cerovský potok P
**Trpinec P
***Slatina Ľ
**Šibeničný potok Ľ
**Konštiansky potok P
**Vrbovok P
***Náklo Ľ
**Jalšovský potok Ľ
*Volský potok P
*Selecký potok Ľ

## Pobrežné rastlinstvo
V Zaježovej (časť Dolinky) na priľahlých lúkach je bohatý výskyt žltohlavu európskeho (Trollius europaeus).

## Referencie

## Iné projekty

## Externé odkazy
* Stránka občianskych združení vyvíjajúcich činnosť v Zaježovej

Kategória:Rieky na Slovensku
Kategória:Povodie Krupinice
Kategória:Povodie Ipľa
Kategória:Vodné toky v okrese Krupina
Kategória:Vodné toky v okrese Levice
Kategória:Vodné toky v okrese Zvolen
Čierna voda

**Čierna voda** môže byť:

*prítok Dolinky v povodí Turca, pozri Čierna voda (prítok Dolinky)
*prítok Ihráčskeho potoka v povodí Hrona, pozri Čierna voda (prítok Ihráčskeho potoka)
*prítok Kremnického potoka v povodí Hrona, pozri Čierna voda (prítok Kremnického potoka)
*prítok Malého Dunaja, pozri Čierna voda (prítok Malého Dunaja)
*prítok Popradu, pozri Čierna voda (prítok Popradu)
*prítok Teplice v povodí Turca, pozri Čierna voda (prítok Teplice)
*prítok Uhu, pozri Čierna voda (prítok Uhu)
*rameno rieky Nitry a zároveň chránené územie v Podunajskej nížine, pozri Čierna voda (prírodná rezervácia)

## Pozri aj
*Čierna Voda
Peter Frühauf

**Peter Frühauf** (* 15. august 1982, Prešov) je bývalý slovenský hokejový obranca. Momentálne pôsobí ako hlavný tréner slovenského národného hokejového mužstva hráčov do 20 rokov. V rokoch 2019 až 2023 bol asistentom trénera HK Dukla Trenčín, v roku 2013 sa stal asistentom trénera .

## Klubový hokej

S hokejom začínal v HC Prešov. Odohral štyri sezóny v HC Košice, pred ročníkom 2006/07 prestúpil do MsHK Žilina. 
V januári 2007 sa klub zúčastnil v Petrohrade turnaja Super Six EPM, pričom prekvapivo zvíťazil nad Spartou Praha 4:2, Frühauf v zápase strelil gól. Išlo o prvý úspech slovenského klubu v trojročnej histórii súťaže. O niekoľko dní sa stal hráčom českého klubu HC Oceláři Třinec, kde pôsobil do konca sezóny.

Pred ročníkom 2007/08 prestúpil do HKm Zvolen, ďalšie dva roky pôsobil v HC Banská Bystrica. Od sezóny 2010/11 hral v HC Slovan Bratislava, v druhom roku klub vybojoval majstrovský titul po finálovom víťazstve nad HC Košice 4:3 na zápasy.

Následne prestúpil do HC České Budějovice, jeho spoluhráčmi boli ďalší slovenskí hokejisti Rastislav Dej, René Vydarený a Tomáš Mikuš. Mužstvo sa pred ročníkom 2013/14 presťahovalo do Hradca Králové a má názov Mountfield HK.

### Tituly
* 2011/12 – HC Slovan Bratislava

### Klubová štatistika

## Reprezentácia
Tréner Glen Hanlon ho nominoval na MS 2010, kde Slovensko obsadilo 12. miesto. V reprezentácii celkovo odohral **20** zápasov, neskóroval.

### Štatistika na významných podujatiach

*(štatistické údaje v článku sú z 1. júna 2014)*

## Rodina
5. júna 2010 sa oženil s priateľkou Ivetou. Jeho otec Jozef Frühauf je hokejový tréner, o dva roky starší brat sa tiež volá Jozef.

## Referencie

## Externé odkazy
* 

Kategória:Žijúci ľudia
Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Prešov
Kategória:Hráči HC Dukla Senica
Kategória:Hráči HK Trebišov
Kategória:Hráči HKM Humenné
Kategória:Hráči HC Košice
Kategória:Hráči MsHK Žilina
Kategória:Hráči HC Banská Bystrica
Kategória:Hráči HC Slovan Bratislava
Kategória:Hráči HC Třinec
Kategória:Hráči HKm Zvolen
Kategória:Hráči HC České Budějovice
Kategória:Hráči HK Hradec Králové
Kategória:Hráči HC Plzeň
Kategória:Hráči Dukly Trenčín
Kategória:Účastníci MS v hokeji 2010
Kategória:Osobnosti z Prešova
Peter Gallo (hokejista)

**Peter Gallo** (* 12. január 1978) je bývalý slovenský hokejový obranca.

## Klubový hokej
S hokejom začínal v HKm Zvolen, v ročníku 1996/97 debutoval v extralige. V sezóne 2000/01 bol hráčom HC Košice. Ďalší rok hral v českom prvoligovom klube Ytong Brno, odohral päť stretnutí aj za Nitru. Nasledujúcu sezónu začal v Poprade, pokračoval opäť vo Zvolene, pričom viac odohral za rezervný tím v 1. SHL a interlige.

V sezóne 2003/04 pôsobil v chorvátskom Medveščaku Záhreb a slovinskom HK Slavija. Od nasledujúceho ročníka bol hráčom maďarského klubu Újpesti TE, ktorý hrával okrem domácej najvyššej súťaže aj interligu. V sezóne 2006/07 bol vyhlásený za najlepšieho obrancu maďarskej ligy. 

Ročník 2007/08 odohral v poľskej hokejovej lige v mužstve Naprzód Janow, pred ďalším uzavrel zmluvu s HKm Zvolen. Podľa vlastných slov chcel opäť hrať hokej na vyššej úrovni a byť s rodinou. Za Zvolen však neodohral žiaden súťažný zápas a nasledujúci ročník znovu pôsobil v klube Naprzód Janow. Pred sezónou 2011/12 prestúpil do ďalšieho poľského mužstva TH Unia Oświęcim.
V mužstve bol jedným z najlepších obrancov, v decembri 2010 sa však s vedením dohodol na ukončení spolupráce z osobných dôvodov.

V sezóne 2012/13 hral za HKM Rimavská Sobota v rámci 2. SHL, v nasledujúcej odohral päť zápasov za MšHK Prievidza v 1. SHL.

### Klubová štatistika

## Reprezentácia
Reprezentoval na MS 20 1998, kde Slovensko obsadilo 9. miesto a udržalo si príslušnosť v najvyššej kategórii. V seniorskej slovenskej reprezentácii odohral **2** zápasy, neskóroval.

## Rodina
Peter Gallo je ženatý, má syna Petra.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HKm Zvolen
Kategória:Hráči HK Nitra
Kategória:Hráči HK Poprad
Kategória:Hráči KHL Medveščak
Kategória:Hráči Újpesti TE
Kategória:Hráči Naprzód Janów
Kategória:Hráči TH Unia Oświęcim
Kategória:Hráči MšHK Prievidza
Biela voda

**Biela voda** môže byť:

* prítok Dunajca, pozri Biela voda (prítok Dunajca)
* prítok Hnilca, pozri Biela voda (prítok Hnilca)
* prítok Hornádu, pozri Biela voda (prítok Hornádu)
* prítok Jasenovského potoka v povodí Oravy, pozri Biela voda (prítok Jasenovského potoka)
* prítok Leštinského potoka v povodí Oravy, pozri Biela voda (prítok Leštinského potoka)
* prítok Popradu, pozri Kežmarská Biela voda
* prítok Slatiny, pozri Biela voda (prítok Slatiny)
* prítok Teplice v povodí Turca, pozri Biela voda (prítok Teplice)
* prítok Váhu, pozri Biela voda (prítok Váhu)
* horná časť toku Ihráčskeho potoka v povodí Hrona
* ľavostranné rameno Malého Dunaja, pozri Biela voda (rameno Malého Dunaja)
* ulica v Kežmarku, pozri Biela voda (ulica)

## Pozri aj
*Biela Voda (časť obce Čavoj)
*Veľká Biela voda
Stanislav Gron

**Stanislav Gron** (* 28. október 1978, Bratislava) je slovenský profesionálny hokejový útočník. V slovenskej extralige odohral 11 sezón, v ktorých získal štyrikrát titul.

## Klubový hokej

Gron bol draftovaný v roku 1997 klubom New Jersey Devils. V jeho drese odohral len jediný zápas v NHL, bolo to 23. februára 2001 proti Caroline. Po tom, ako sa nepresadil v prvom tíme, sa rozhodol pôsobiť v Európe. Hral v Česku za Vítkovice a Sláviu Praha. Neskôr hral na Slovensku za Žilinu, s ktorou získal v sezóne 2005/2006 majstrovský titul. Od roku 2006 hrával za HC Košice. Počas šiestich sezón v Košiciach odohral 345 zápasov. S extraligou sa rozlúčil prehrou v siedmom finálovom zápase série Košíc proti bratislavskému Slovanu v roku 2012. 

Po skončení sezóny sa dohodol na ročnom kontrakte s talianskym klubom SG Cortina. V Talianskej Serii A nastúpil na 51 zápasov, v ktorých získal 75 bodov, za 37 gólov a 38 asistencií. Po strelecky najúspešnejšom ročníku kariéry predĺžil kontrakt s Cortinou o ďalší rok. Po troch rokov v Taliansku podpísal ročnú zmluvu s anglickým klubom Manchester Phoenix. Následne hrával v nižších súťažiach za klub HC Bratislava.

## Štatistiky

## Reprezentácia
V slovenskom drese odohral **15** zápasov, strelil **2** góly.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom New Jersey Devils
Kategória:Hráči HC Slovan Bratislava
Kategória:Hráči MsHK Žilina
Kategória:Hráči HC Košice
Kategória:Hráči HC Vítkovice
Kategória:Hráči New Jersey Devils
Kategória:Hráči HC Slavia Praha
Kategória:Hráči Albany River Rats
Kategória:Hráči Manchester Phoenix
Kategória:Účastníci MS v hokeji 2010
Kategória:Osobnosti z Bratislavy
Chvojnica (prítok Moravy)

**Chvojnica** je rieka na západnom Slovensku, na Záhorí, preteká územím okresov Myjava, Senica a Skalica. Je to ľavostranný prítok Moravy s dĺžkou , je tokom III. rádu a priemerná lesnatosť povodia dosahuje 20 %. 

Pramení v Bielych Karpatoch, v podcelku Žalostinská vrchovina, v masíve Žalostinej () v nadmorskej výške cca , neďaleko slovensko-českej hranice. 

Tečie sprvu na západ, obteká oblúkom masív Žalostinej a tečie chvíľu na juh cez obec Chvojnica, neskôr sa stáča na západ, priberá sprava Rakovú a opäť tečie na juh. Opúšťa Biele Karpaty a vteká do Chvojnickej pahorkatiny, kde sa pri obci Lopašov veľkým oblúkom stáča na severozápad. Následne preteká cez Oreské, Radošovce (tu priberá sprava Chropovský potok, zľava Pavlovský potok a následne opäť sprava Koválovecký potok), Dubovce a  Popudinské Močidľany. Za posledne menovanou obcou priberá ľavostranný Močidliansky potok a následne preteká obcou Trnovec, kde priberá takisto ľavostranný Búdkoviansky potok.

Za Trnovcom z pravej strany priberá Rúbaniskový potok, ďalej tečie popri Holíči, križuje Kopčiansky kanál pri Kátove a vstupuje na Dolnomoravský úval. Preteká oblasťou lužných lesov a do Moravy ústi na 101. riečnom kilometri na katastrálnom území mesta Holíč v nadmorskej výške približne .

Chvojnica je najzachovalejším vodným tokom severného Záhoria, koryto s priľahlými brehovými porastmi je od prameňa až po obec Trnovec chráneným územím (PP Chvojnica).

## Referencie

## Pozri aj
* Chvojnica prírodná pamiatka

## Iné projekty

Kategória:Rieky na Slovensku
Kategória:Povodie Moravy
Kategória:Vodné toky v okrese Myjava
Kategória:Vodné toky v okrese Senica
Kategória:Vodné toky v okrese Skalica
Kategória:Vodné toky v Chvojnickej pahorkatine
Juraj Halaj

**Juraj Halaj** (* 7. júl 1969, Liptovský Mikuláš) je bývalý slovenský hokejový útočník. Po skončení aktívnej kariéry bol trénerom mládeže a asistentom hlavného trénera v MHk 32 Liptovský Mikuláš.

## Klubový hokej
S hokejom začínal v MHk 32 Liptovský Mikuláš. V tomto klube pôsobil až do sezóny 2001/02, keď prestúpil do Slovana Bratislava, kde získal dva majstrovské tituly v rade. Od ročníka 2004/05 hral v HK Aquacity ŠKP Poprad, kde patril k najproduktívnejším hráčom.
 Od sezóny 2008/09 hral v rodnom Liptovskom Mikuláši, kde po dvoch rokoch ukončil aktívnu kariéru.

## Tituly
* 2001/02  –  HC Slovan Bratislava
* 2002/03  – HC Slovan Bratislava

### Štatistiky

## Reprezentácia
V slovenskej reprezentácii odohral **5** zápasov, neskóroval.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Slovan Bratislava
Kategória:Hráči HK Poprad
Kategória:Hráči MHk 32 Liptovský Mikuláš
Kategória:Osobnosti z Liptovského Mikuláša
Roman Gavalier

**Roman Gavalier** (* 30. máj 1971, Poprad) je bývalý slovenský hokejový obranca. Jeho bratia Branislav a Michal boli tiež profesionálny hokejisti. 

## Klubový hokej
Je známy predovšetkým z pôsobenia v Poprade, kde odohral deväť rokov v slovenskej extralige. Od ročníka 2004/05 pôsobil v zahraničí, v severoírskom klube Belfast Giants v rámci britskej súťaže a v poľskom mužstve Unia Oświęcim. Svoje posledné dva roky aktívnej kariéry odohral za MHK Kežmarok – prvý v extralige, druhý v 1. SHL.

### Klubová štatistika

## Reprezentácia
V slovenskej reprezentácii odohral **22** zápasov, strelil **1** gól.

## Externé odkazy
* 

## Poznámky

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HK Spišská Nová Ves
Kategória:Hráči HK Poprad
Kategória:Hráči MHK Kežmarok
Kategória:Hráči Belfast Giants
Kategória:Hráči TH Unia Oświęcim
Kategória:Osobnosti z Popradu
Eduard Hartmann (1965)

**Eduard Hartmann** (* 5. jún 1965, Skalica) je bývalý slovenský hokejový reprezentačný brankár. Je starším bratom útočníka Richarda Hartmanna.

## Klubový hokej
Eduard Hartmann je známy predovšetkým z pôsobenia v Dukle Trenčín, s ktorou získal v sezóne 1993/94 majstrovský titul.

## Reprezentácia
Zúčastnil sa Zimných olympijských hier 1994 v Lillehammeri (6. miesto). V tom istom roku na Majstrovstvách sveta kategórie **C** výbornými výkonmi proti Kazachstanu, Ukrajine a Bielorusku (spolu v týchto zápasoch inkasoval len 3 góly) dopomohol k postupu Slovenska do kategórie **B**. Celkovo v reprezentácii odchytal **41** zápasov.
Účastník:
MS ,,18" 1983, 3. miesto, ČSSR;
MS ,,20" 1985, 2. miesto, ČSSR;
MS ,,A"   1990, 3. miesto, ČSFR;
MS ,,C"   1994, 1. miesto, Slovensko;
MS ,,A"   1997, 10.miesto, Slovensko;
Hry dobrej vôle 1990, Seattle;
Turnaj o cenu Izvestia 1990, Moskva;
Švédske hokejové hry 1991, Štokholm;

## Súčasné pôsobenie
Po ukončení aktívnej kariéry pôsobil v rôznych funkciách v Dukle Trenčín (tréner juniorského tímu, manažér mládeže). V súčasnosti (sezóna 2008/09) je predsedom predstavenstva a generálnym manažérom klubu. Pravidelne sa objavuje v STV ako televízny spolukomentátor hokejových zápasov.

## Externé odkazy
* 
* www.eduardhartmann.eu - oficiálna webstránka

Kategória:Slovenskí hokejisti
Kategória:Slovenskí hokejoví brankári
Kategória:Slovenskí olympionici
Kategória:Slovenskí hokejoví tréneri
Kategória:Súrodenci v ľadovom hokeji
Kategória:Účastníci MS v hokeji 1996
Kategória:Hráči Dukly Trenčín
Kategória:Hráči HK Spišská Nová Ves
Kategória:Osobnosti zo Skalice
Richard Hartmann

**Richard Hartmann** (* 7. november 1975, Bratislava) je slovenský hokejový útočník, mladší brat niekdajšieho reprezentačného brankára Eduarda Hartmanna.

## Klubový hokej
Je známy predovšetkým z pôsobenia v HK 36 Skalica, kde patrí medzi opory v útoku. V sezóne 2006/07 hrával v poľskom klube KS Cracovia Krakov, pred ďalšou sa vrátil do Skalice. Nosí dres s číslom 17.

## Klubový hokej
### Štatistiky

## Reprezentácia
V slovenskej reprezentácii odohral **4** zápasy, strelil **1** gól.

## Externé odkazy
* 
* 

Kategória:Narodenia v 1975
Kategória:Slovenskí hokejisti
Kategória:Súrodenci v ľadovom hokeji
Kategória:Hráči HK Skalica
Kategória:Hráči HK Nitra
Kategória:Slovenskí hokejoví útočníci
Šírenie tepla

**Šírenie tepla** (iné názvy: **prenos tepla**, **zdieľanie tepla**, **transport tepla**, **výmena tepla**, **tepelná výmena**, **[[prestup tepla (rozlišovacia stránka)|prestup tepla]]**) je jeden zo spôsobov prenosu energie. Teplo sa vždy prenáša z telesa/látky/časti látky s vyššou teplotou na teleso/látku/časť látky s nižšou teplotou, v súlade s druhou termodynamickou vetou.

Druhy šírenia tepla (tepelnej výmeny) sú:
*vedenie tepla
*prúdenie tepla
*sálanie

Šírenie tepla (tepelná výmena) vždy prebieha tak, že teplejšie teleso odovzdáva časť svojej vnútornej energie chladnejšiemu telesu. Pokusne sa tepelná výmena vykonáva pomocou kalorimetra.

Pri tepelnej výmene platí tzv. **zákon výmeny tepla**: teplo prijaté chladnejším telesom sa rovná teplu, ktoré odovzdalo teplejšie teleso. Tento zákon je špeciálny prípad Zákona zachovania energie.

## Pozri aj
*prestup tepla
*prechod tepla

Kategória:Termika
Kategória:Fyzikálne deje
Kategória:Termodynamické deje
Kategória:Fyzikálne zákony
Biela (rieka)

**Biela** je tatranská rieka, ľavostranný prítok Popradu. Má dĺžku , je tokom IV. rádu a je to typický vysokohorský typ rieky s priemernou lesnatosťou povodia približne 50 %.

Pramení v masíve Havrana () v Belianskych Tatrách v nadmorskej výške cca  a od prameňa tečie Tristárskou dolinou v smere JJZ – SSV. Následne preteká Podtatranskou brázdou, najprv cez obec Ždiar západovýchodným smerom, potom sa stáča na juh a pri Tatranskej Kotline vstupuje do Popradskej kotliny, pokračuje na východ a viacnásobne meandruje. Do Popradu sa vlieva pri obci Bušovce v nadmorskej výške  Priberá len kratšie prítoky, najmä z tatranskej strany. 

## Prítoky
;Ľavostranné:
*Strednický potok
*Ždiarsky potok
*Filipský potok
*Blaščatský potok
*Slobodov potok
*Rieka
*Valtínsky potok
*Barich
*Slovenský potok

;Pravostranné:
*Rígeľský potok
*Javorinský potok
*Tokárenský potok
*Babí potok
*Suchý potok
*Belianka

## Referencie

Kategória:Rieky na Slovensku
Kategória:Povodie Popradu
Kategória:Vodné toky v okrese Poprad
Kategória:Vodné toky v okrese Kežmarok
Boca

**Boca** (niekedy aj **Bocianka**) je riečka na Liptove, na území okresu Liptovský Mikuláš. Je to ľavostranný prítok Váhu s dĺžkou  a tokom III. rádu. Má snehovo-dažďový režim odtoku. 

## Prameň
Pramení v Nízkych Tatrách, v geomorfologickom podcelku Ďumbierske Tatry, pod Bocianskym sedlom (), v nadmorskej výške približne  

## Opis toku
Najprv tečie na východ cez Starobociansku dolinu až k obci Vyšná Boca, kde priberá dva pravostranné prítoky spod Čertovice, Kliesňovú a Čertovicu. Ďalej preteká intravilánom obce, sprava priberá prítok z doliny Podvrch, Grúňový potok a stáča sa na sever. Vytvára dlhú Bociansku dolinu, tečie cez intravilán Nižnej Boce v strednej časti doliny, z ľavej strany priberá Chopcovicu a pokračuje priamo na sever. 

V ústí susednej Malužinskej doliny priberá Malužinú sprava, oblúkom sa stáča na severozápad a tečie cez intravilán obce Malužiná. Pod obcou zľava priberá Svidovský potok a ďalej sa postupne stáča smerom na severoseverovýchod. Pri horárni Michalovo priberá ľavostranný Michalovský potok a vstupuje do Liptovskej kotliny. Tu preteká popri osade Šmýkanec a na katastrálnom území obce Kráľova Lehota, pri osade Červený Kút, sa vlieva do Váhu.

## Geomorfologické celky
*Nízke Tatry, geomorfologické podcelky:
**Ďumbierske Tatry (horný tok)
**na strednom a sčasti dolnom toku tvorí Boca hranicu medzi podcelkami Kráľovohoľské Tatry na východe a Ďumbierske Tatry na západe
*Podtatranská kotlina, geomorfologický podcelok:
**Liptovská kotlina

## Prítoky
*Pravostranné: prítok zo severného svahu Rovienok (), Kliesňová, Čertovica, Grúňový potok, dva krátke prítoky spod kóty , prítok zo severovýchodného svahu Fišiarky, Fišiarsky potok, prítok zo severozápadného svahu Oleškovej (), Malužiná, prítok z južného svahu Mnícha ()
*Ľavostranné: dva prítoky z juhovýchodných svahov Rovnej hole (), prítok z juhovýchodného svahu Chopca (), prítok z východného svahu Chopca, krátky prítok zo severovýchodného úpätia Chopca, Chopcovica, prítok z oblasti Plešiny, prítok zo severovýchodného svahu Červenej (), prítok z Jalovičej doliny, Svidovský potok, Michalovský potok-

## Ústie
Do Váhu sa vlieva v Liptovskej kotline na katastrálnom území obce Kráľova Lehota, severozápadne od jej centra, oproti osade Červený Kút v nadmorskej výške cca 

## Obce
Boca preteká katastrálnym územím 4 obcí, pričom tečie aj ich intravilánom:
*Vyšná Boca
*Nižná Boca
*Malužiná
*Kráľova Lehota

## Referencie

## Iné projekty

Kategória:Rieky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v Kráľovohoľských Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Brezovský potok (prítok Myjavy)

**Brezovský potok** je vodný tok na západnom Slovensku, na myjavských kopaniciach, preteká územím okresov Myjava a Senica. Je to významný ľavostranný prítok Myjavy s dĺžkou 20 km, je tokom IV. rádu. Niekedy sa označuje ako **Brezovka**.

## Prameň
Pramení v Myjavskej pahorkatine, na území obce Polianka, severne od kóty 427,0 m v nadmorskej výške približne 420 m n. m. 

## Opis toku
Od prameňa tečie spočiatku na krátkom úseku na juhozápad, potom na západ cez kopanice obce Polianka, vytvára oblúk prehnutý na sever a na krátkom úseku tečie na juhozápad. Po sútoku s prítokom spod kóty 444,8 m sa stáča severojužným, potom juhojuhozápadným smerom a preteká Hurbanovou dolinou. Preteká kopaničiarskou oblasťou mesta Brezová pod Bradlom, zľava priberá Priepasniansky potok a pred mestom Brezová pod Bradlom aj Žriedlovský potok z pravej strany. Severojužným smerom ďalej tečie cez mesto, zľava priberá Bystrinu, oblúkom sa stáča na západ, pričom obteká masív Ostrieža (370,0 m n. m.) na pravom brehu. Po pribratí pravostranného Štverníka pokračuje juhojuhozápadným smerom až do obce Hradište pod Vrátnom. Ďalej tečie západojuhozápadným smerom a pred obcou Osuské sa definitívne stáča na západ a pokračuje k ústiu.

## Geomorfologické celky
*Myjavská pahorkatina
*Malé Karpaty, podcelok Brezovské Karpaty (na strednom toku prevažne na ľavom brehu)
*Borská nížina, podcelok Podmalokarpatská zníženina (krátky úsek na ľavom brehu)
*Chvojnická pahorkatina, podcelok Senická pahorkatina (krátky úsek v oblasti ústia)

## Prítoky
*pravostranné: prítok (352,8 m n. m.) prameniaci východoseverovýchodne od kóty 444,8 m, prítok od osady Cigánkovci, prítok od osady Kravárikovci, Žriedlovský potok (263,3 m n. m.), prítok z lokality Tehlárová, Štverník, prítok od samoty Macalka
*ľavostranné: prítok prameniaci severoseverovýchodne od kóty 452,4 m, krátky prítok z osady Vaškovci, prítok z osady Držkovci, Priepasniansky potok, prítok zo severozápadného svahu Bradla (543,1 m n. m.), Bystrina, prítok zo severovýchodného svahu Bzovej (425,6 m n. m.)

## Ústie
Do Myjavy ústi medzi obcami Osuské a Jablonica v nadmorskej výške približne 206,5 m n. m. 

## Obce
*Polianka
*Brezová pod Bradlom
*Hradište pod Vrátnom
*Osuské (nepreteká intravilánom obce)
*Jablonica (preteká len na krátkom úseku v severnej časti katastrálneho územia obce)

## Referencie

## Iné projekty

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v Brezovských Karpatoch
Kategória:Vodné toky v Borskej nížine
Kategória:Vodné toky v Chvojnickej pahorkatine
Kategória:Vodné toky v okrese Myjava
Kategória:Vodné toky v okrese Senica
Kategória:Polianka
Kategória:Myjava (mesto)
Kategória:Brezová pod Bradlom
Kategória:Hradište pod Vrátnom
Kategória:Osuské
Kategória:Jablonica
Bystrianka

**Bystrianka** je nízkotatranskou riečkou na južných svahoch pohoria, preteká územím okresu Brezno. Je to  pravostranný prítok Hrona, má dĺžku  a je tokom III. rádu. Bystrianka je vysokohorským typom vodného toku so zvýšenými prietokmi koncom jari a začiatkom leta. Hydrologické poradie toku: 4-23-02-011, číslo recipienta: 4-23-02-3049.

Pramení v podcelku Ďumbierske Tatry na južných stráňach Ďumbiera () v nadmorskej výške približne  V pramennej oblasti zľava priberá dva prítoky (). Tečie najprv na západ okolo Trangošky, preteká úzkym bralnatým územím hornej časti Bystrej doliny a tečie ňou na juh. Priberá Krupovú sprava, neskôr Veľké zľava a následne Volovec sprava. 

Ďalej preteká cez Tále, vstupuje do Horehronského podolia, do podcelku Bystrianske podhorie, sprava priberá Čierny potok a tečie obcou Bystrá. Tu priberá z ľavej strany svoj najvýznamnejší prítok, Štiavničku (), a pokračuje oblúkom na juhozápad popri Bystrianskej jaskyni na ľavom brehu. 

Vteká do katastrálneho územia Podbrezovej, stáča sa viac na juh a medzi Štiavničkou a Podbrezovou sa vlieva v nadmorskej výške cca  do Hrona.

## Referencie

Kategória:Rieky na Slovensku
Kategória:Povodie Hrona
Kategória:Vodné toky v okrese Brezno
Kategória:Vodné toky v Horehronskom podolí
Ivan Harvánek

**Ivan Harvánek** (* 1. jún 1968, Skalica – † 27. september 2005) bol slovenský hokejový brankár.

## Klubový hokej
Pôsobil v Košiciach, Nitre a Skalici.

## Reprezentácia
V slovenskej reprezentácii odchytal **1** zápas.

## Úmrtie
27. septembra 2005 ho postihol náhly srdcový infarkt, ktorému podľahol. Mal 37 rokov.

## Referencie


## Externé odkazy
* 

Kategória:Slovenskí hokejoví brankári
Kategória:Hráči HC Košice
Kategória:Hráči HK Nitra
Kategória:Hráči HK Skalica
Kategória:Osobnosti zo Skalice
Bystrica (prítok Hrona)

**Bystrica** je riečka na strednom Slovensku, v okrese Banská Bystrica. Je pravostranným prítokom Hrona, má dĺžku  a je tokom III. rádu. 

## Prameň
Pramení vo Veľkej Fatre, v podcelku Hôľna Fatra, pod Kráľovou studňou () v nadmorskej výške okolo 

## Priebeh toku
V úžľabine pod horským hotelom priberá prvý prítok () a tečie dlhou Bystrickou dolinou na juh. Priberá z oboch strán iba kratšie prítoky a tok sa esovite stáča. V závere doliny vytvára tiesňavu a prerezáva sa do Harmaneckej doliny, sprava priberá Harmanec a preteká územím obce Dolný Harmanec ďalej na juhovýchod. Z pravej strany potom priberá Cenovo a tečie obcou Harmanec. Na konci Harmaneckej doliny priberá sprava Košiarsky potok, vzápätí zľava vodnatý Starohorský potok a vstupuje do Starohorských vrchov. Preteká Uľankou, zľava priberá Banský potok a cez Jakub vteká na územie Banskej Bystrice (a zároveň Zvolenskej kotliny), tu sprava priberá ešte Laskomer a v nadmorskej výške okolo  ústi do Hrona.

## Referencie

## Iné projekty

Kategória:Rieky na Slovensku
Kategória:Povodie Hrona
Kategória:Geografia Banskej Bystrice
Kategória:Vodné toky v okrese Banská Bystrica
Ukazovateľ (informatika)

**Ukazovateľ** (), voľne nazývaný aj **smerník**, je taký údajový typ, do ktorého je uložená adresa nejakej dátovej štruktúry (napr. *integer*, *real*, *char*, *record* atď.). Skladá sa z adresy segmentu a adresy offsetu. 

V programovaní má zvláštne postavenie tzv. nulový pointer. Je to konštanta (napr. NIL v Pascale, NULL v C), ktorá „ukazuje nikam“. Napr. v programovacom jazyku C má hodnotu 0000:0000.

Pomocou ukazovateľov je možné premenné ukladať do heapu (haldy) pričom v dátovom segmente je uložená len adresa premennej.

Kategória:Dátové typy
Čierny Hron

**Čierny Hron** je významný ľavostranný prítok Hrona v regióne horné Pohronie, na území okresu Brezno. Má dĺžku , priemerný prietok v ústí /s, je tokom III. rádu a priemerná lesnatosť povodia je približne 80 %. Hydrologické poradie toku: 4-23-01-111, číslo recipienta: 4-23-01-3177.

Pramení vo Veporských vrchoch pod Sedmákom () v nadmorskej výške cca . Najprv priberá ľavostranný prítok spod Dlhého grúňa () a tečie severovýchodným smerom dolinou Za dlhým grúňom, na konci ktorej priberá sprava Rakytovo a stáča sa na sever. Neskôr priberá Čierny potok z pravej strany a údolie Čierneho Hrona sa nápadnejšie rozširuje. 

Ďalej priberá opäť sprava Kýčerný potok a vteká do intravilánu obce Čierny Balog (postupne preteká jej časťami: Dobroč, Pusté, Jánošovka, Jergov, Krám a Nový Krám) a mení smer toku na severozápad. Následne priberá najprv sprava Šaling a potom zľava Brôtovo, ďalším významným prítokom na území obce je ľavostranné Vydrovo a pri Kráme opäť ľavostranný prítok Veľká dolina. Opúšťa obec Čierny Balog a zarezáva sa do severného okraja Balockých vrchov, kde vytvára niekoľko zaklesnutých meandrov. Zľava priberá svoj najväčší prítok, Kamenistý potok, a oblúkom sa stáča k severu. 

Preteká obcou Hronec, zľava priberá vody Osrblianky a vstupuje do Horehronského podolia. Tečie ešte okrajom Valaskej, stáča sa na západ a pri Chvatimechu ústi v nadmorskej výške  do Hrona. 

Údolím Čierneho Hrona a niektorých bočných dolín vedie Čiernohronská lesná železnica, ktorá je zrekonštruovaná v úseku Vydrovo-Čierny Balog-Chvatimech.

## Referencie

## Iné projekty

Kategória:Rieky na Slovensku
Kategória:Povodie Hrona
Kategória:Vodné toky v okrese Brezno
Kategória:Pomenovania podľa Hrona
Demänovka (riečka)

**Demänovka** je riečka na severe Slovenska, na strednom Liptove, v okrese Liptovský Mikuláš. Je to ľavostranný prítok Váhu, má dĺžku  a je tokom III. rádu. Je to vysokohorský typ rieky s priemerným prietokom pri Liptovskom Mikuláši /s. Najnižšie prietoky dosahuje vo februári až marci, najvyššie v období topenia snehu vo vysokých horských polohách a jarných dažďov v máji. Na hornom toku preteká územím NAPANT-u a vytvára Demänovskú dolinu. 

## Prameň
Pramení v Nízkych Tatrách, v závere Širokej doliny pod Krúpovou hoľou (1 921, ) v masíve Ďumbiera () v nadmorskej výške približne  

## Opis toku
Od prameňa tečie na sever cez Širokú dolinu, vytvára vodopád a zľava priberá Lukovú. Sprava následne priberá prítoky z dolín Podroh a Krčahovo a ďalej tečie na severozápad. Vstupuje do Demänovskej doliny, v krasovom území Lúčok sa časť vôd stráca v ponoroch. Ponárajúca sa voda preteká neznámym územím a objavuje sa v Pustej jaskyni. Zľava priberá významnejší prítok spod Chopka a pod Ostredkom sa do riečky vlieva druhý významný prítok Zadná voda. Ponorné vody Demänovky vytvorili vo vápencových komplexoch jaskynný systém Demänovských jaskýň. Z pravej strany ešte priberá potok z doliny Vyvieranie, na krátkom úseku opäť tečie na severozápad a za osadou Tri studničky vstupuje do Liptovskej kotliny. Tu preteká popri obci Pavčina Lehota na ľavom brehu, ďalej oddeľuje Demänovú na pravom brehu a Bodice na ľavom brehu a stáča sa viac na severovýchod. Utvára početné zákruty a vteká na územie mikulášskej mestskej časti Palúdzka, ktorou preteká a na jej severnom okraji sa vlieva do Váhu. 

## Geomorfologické celky
*Nízke Tatry, geomorfologický podcelok Ďumbierske Tatry, geomorfologické časti Ďumbier a Demänovské vrchy
*Podtatranská kotlina, geomorfologický podcelok Liptovská kotlina, geomorfologická časť Ľubeľská pahorkatina

## Prítoky
*pravostranné: prítok z juhozápadného svahu Prašivej (), prítoky z dolín Podroh, Krčahovo a Vyvieranie, prítok zo severozápadného svahu Magury (), prítok z juhozápadného svahu Demänovskej hory (), občasný prítok prameniaci východne od Demänovej
*ľavostranné: Luková, prítok z Priehybskej muldy na severnom svahu Chopku, Zadná voda, prítok zo severovýchodného svahu Sinej (), Dedinský potok

## Ústie
Demänovka sa vlieva do Váhu na území mesta Liptovský Mikuláš (katastrálne územie Palúdzka) v nadmorskej výške približne  Jej ústie sa nachádza cca  proti prúdu od vtoku Váhu do vodnej nádrže Liptovská Mara.

## Obce
*Demänovská Dolina
*Pavčina Lehota (okrajom)
*Liptovský Mikuláš, mestské časti:
**Demänová
**Bodice
**Palúdzka

## Referencie

Kategória:Rieky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v Liptovskej kotline
Kategória:Vodné toky v Liptovskom Mikuláši
Kategória:Okres Liptovský Mikuláš
Kategória:Vodné toky v okrese Liptovský Mikuláš